Apostle‑et uteghnightuulluteng Jesus‑mun aapqiit apeghtughilleteng,
naallghuqulleghteng,
tughneghaghnengllu aanesqulleghteng yugneng.
Yugllagulghii tagimaghmengllu aghulaqumaghmengllu pilghiit repall Jesus‑enkut maligsaaghtekullghiit neghepagningiitkat.
Enkaam maligsaaghteni pikii,
“Natmun aghulaqelta paaghqillghanun,
elpesiqun meghnaaliightesqellusi.”
Enkaam angyakun paaghqillghanun aghulaqegkat ellnginaghhaaghhnaluteng,
iwernga yulghutem esghaqiit aghulaqelghiit.
Liisimakluki navek pinaqutangit,
ketanqusnaq naayvam esnengakun maligtekiit.
Nenun nallangiinneghata legan yuget maligtaqegkangit.
Kaatkat takukameggnun ingyaghaghlluki Jesus‑enkut.
Jesus‑em angyameng uuglluni quutmun yulghutet esghaghluki nangllegyagutkii,
qayughllak penniighestun penniighniightengilngughestun ayuqelghiit.
Enkaam allaaghhiinaghmeng apeghtughtaakii.
Whanikupigsagu maligsaaghtengita takuluku Jesus pikaat,
“Maana paaghqituq,
whanikughllagaallu.
Yuget aglaghtuutesqiki piitesighaghtenunllu,
nengiighhaghnunllu.
Ellmeggneng neqengyaghtughlit neqhyaghqameng.”
Iwernga Jesus‑em pikii,
“Elpesi neghyaghqaliteki.”
Aaptekaat,
“Tukfighiyaghtughtesugsikuut 200 denarii‑m akinganeng neqekrangllameng neghesqelluki?”
Jesus‑em aaptekii,
“Naten uglaghqakaan neqekrangllalgutsi?
Enta ivaghiightek.”
Naalkusameng ungipaatkaat,
“Taawa tallimat neqekrangllat,
maalghuklu iqallugek.”
Taagken Jesus‑em maligsaaghteminun qafsinkaghtiita aqumestesqegkii vegaaghqun.
Enkaam aqumuutkat 100‑ngwaaqluteng 50‑ngwaaqluteng.
Jesus‑em tuguluki tallimat neqekrangllat,
maalghuklu iqallugek,
quulmun sivuglluni iqamsiqayugvikegkaa Kiyaghneq.
Taagken neqekrangllat iiggmineng aavgughluki maligsaaghteminun tunquqii uyegtesqelluki.
Iqallugeklu iigmineng aavgughlukek tunqughtestekii.
Qamagtengngwaaghluni neghuutkaq kepsuulluni.
Taagken maligsaaghtet tugulaqiit qula maalghuk siipneqluku pasketet esleqngalghiit kagimleghughtekaneng neqekrangllaneng,
iqallugnengllu.
Yuget neghuutkat 5,000‑nguftut,
kesutkegpenaki aghnatlu taghnughhaatlu.
Apostle‑et uteghnightuulluteng Jesus‑mun aapqiit apeghtughilleteng,
naallghuqulleghteng,
tughneghaghnengllu aanesqulleghteng yugneng.
Yugllagulghii tagimaghmengllu aghulaqumaghmengllu pilghiit repall Jesus‑enkut maligsaaghtekullghiit neghepagningiitkat.
Enkaam maligsaaghteni pikii,
“Natmun aghulaqelta paaghqillghanun,
elpesiqun meghnaaliightesqellusi.”
Enkaam angyakun paaghqillghanun aghulaqegkat ellnginaghhaaghhnaluteng,
iwernga yulghutem esghaqiit aghulaqelghiit.
Liisimakluki navek pinaqutangit,
ketanqusnaq naayvam esnengakun maligtekiit.
Nenun nallangiinneghata legan yuget maligtaqegkangit.
Kaatkat takukameggnun ingyaghaghlluki Jesus‑enkut.
Jesus‑em angyameng uuglluni quutmun yulghutet esghaghluki nangllegyagutkii,
qayughllak penniighestun penniighniightengilngughestun ayuqelghiit.
Enkaam allaaghhiinaghmeng apeghtughtaakii.
Whanikupigsagu maligsaaghtengita takuluku Jesus pikaat,
“Maana paaghqituq,
whanikughllagaallu.
Yuget aglaghtuutesqiki piitesighaghtenunllu,
nengiighhaghnunllu.
Ellmeggneng neqengyaghtughlit neqhyaghqameng.”
Iwernga Jesus‑em pikii,
“Elpesi neghyaghqaliteki.”
Aaptekaat,
“Tukfighiyaghtughtesugsikuut 200 denarii‑m akinganeng neqekrangllameng neghesqelluki?”
Jesus‑em aaptekii,
“Naten uglaghqakaan neqekrangllalgutsi?
Enta ivaghiightek.”
Naalkusameng ungipaatkaat,
“Taawa tallimat neqekrangllat,
maalghuklu iqallugek.”
Taagken Jesus‑em maligsaaghteminun qafsinkaghtiita aqumestesqegkii vegaaghqun.
Enkaam aqumuutkat 100‑ngwaaqluteng 50‑ngwaaqluteng.
Jesus‑em tuguluki tallimat neqekrangllat,
maalghuklu iqallugek,
quulmun sivuglluni iqamsiqayugvikegkaa Kiyaghneq.
Taagken neqekrangllat iiggmineng aavgughluki maligsaaghteminun tunquqii uyegtesqelluki.
Iqallugeklu iigmineng aavgughlukek tunqughtestekii.
Qamagtengngwaaghluni neghuutkaq kepsuulluni.
Taagken maligsaaghtet tugulaqiit qula maalghuk siipneqluku pasketet esleqngalghiit kagimleghughtekaneng neqekrangllaneng,
iqallugnengllu.
Yuget neghuutkat 5,000‑nguftut,
kesutkegpenaki aghnatlu taghnughhaatlu.